
Koje su ***[dove](https://pitajucene.com/search/dove/questions/ "Pretraži pitanja o dove")*** najbolje za čuvanje i zaštitu od šejtana koji donose loše misli?


* 
* 
* 
* 
* 
* 
* 

 
Koje su dove najbolje za čuvanje i zaštitu od šejtana koji donose loše misli?

Ebu Hurejra, r. a., prenosi da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: “Šejtan će prići nekome od vas, govoreći mu: ‘Ko je stvorio to i to, ko je stvorio to i to?’, sve dok mu ne postavi pitanje: ‘A ko je stvorio tvoga Gospodara (tj. Allaha, dž. š.)?’ Kada čovjek osjeti takvo što, neka odmah prekine s time, i neka potraži sebi utočište kod Allaha, dž. š., od prokletog šejtana (e‘uzu billahi mineš-šejtanir-radžim)!” (Buhari*, Sahih*, br. 3102)


Hafiz Ibn Hadžer el-Askalani, rhm., kaže: “Ako ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** do ovog stepena priđe nekom čovjeku, neka se ne upušta s njime u priču, već neka sebi odmah utočište potraži kod Allaha, dž. š., i neka se odbrani od njega, i neka zna da mu šejtan želi pokvariti vjeru i razum putem ovakvih vesvesa i došaptavanja, pa je neophodno da se takva osoba malo više založi na putu odbrane sebe od šejtanskog utjecaja!” (*Fethul-Bari*, 6/341)


Odgovorio: Sead Jasavić, prof. fikha


